ভারতে বসে রুশ তেল নিয়ে আমেরিকাকে বার্তা পুতিনের!

ওয়েব ডেস্ক : বৃহস্পতিবার দু’দিনের সফরে ভারতে এসেছেন রাশিয়ার প্রেসিডেন্ট ভ্লাদিমির পুতিন (Vladimir Putin)। প্রোটোকোল ভেঙে বিমানবন্দরে গিয়ে তাঁকে স্বাগত জানান প্রধানমন্ত্রী নরেন্দ্র মোদি (Narendra Modi)। ভারতে এসে মোদিকে প্রশংসায় ভরিয়ে দেন রুশ প্রেসিডেন্ট। তিনি বলেছেন, ভারত (India) ভাগ্যবান। কারণ এই দেশ মোদির মতো এক নেতা পেয়েছেন। এছাড়া, তাঁদের মধ্যে বিশ্বস্ত এবং বন্ধুত্বপূর্ণ সম্পর্ক রয়েছে বলেও জানিয়েছেন তিনি।

পুতিন আরও বলেছেন, ভারত ও রাশিয়ার (Russia) সম্পর্ক আর শক্তিশালী করতে প্রতিশ্রুতিবদ্ধ মোদি। দুই দেশের মধ্যে বিভিন্ন ক্ষেত্রে যাতে সহযোগিতা আরও বৃদ্ধি করা যায়, সে দিকেই মুখিয়ে রয়েছেন তিনি। এছাড়া ভারতের রুশ তেল কেনা নিয়ে আমেরিকাকেও বার্তা দিয়েছেন পুতিন। তিনি প্রশ্ন তোলেন, আমেরিকা (America) নিজেদের স্বার্থের জন্য রাশিয়া থেকে জ্বালানি কেনে। তাহলে ভারতের কাছে একই সুযোগ কেন থাকবে না? তিনি আরও জানিয়েছেন, চলতি বছর রাশিয়ার সঙ্গে ভারতের বাণজ্যে কিছুটা পতন হয়েছে। কিন্তু এখনও রুশ তেল থেকে কোনও বাধা ছাড়া ভারতে আসছে।

আরও খবর : একদিনেই ৫৫০-র বেশি ফ্লাইট বাতিল, ২০ বছরের ইতিহাসে নজিরবিহীন ঘটনা

অন্যদিকে, প্রথমে রাশিয়া-ইউক্রেন সংঘর্ষ। তার পর অপারেশন সিঁদুর পরে পুতিনের (Putin) এমন ভারত সফর বেশ তাৎপর্যপূর্ণ বলেই মনে করছে কূটনৈতিক মহল। রাশিয়ার প্রেসিডেন্টের ভারত সফরে বেশ কিছু বিষয়ের উপর নজর রাখছে নয়াদিল্লি। যাতে সামুদ্রিক পণ্য, আলু, প্রক্রিয়াজাত খাদ্য, ওষুধের মতো পণ্যে রফতানি আরও বাড়ানো যায় তার প্রচেষ্টা করা হতে পারে। এর পাশাপাশি সামরিক বিষয় নিয়েও দুই দেশের নেতার মধ্যে কথা হতে পারে।

শুক্রবার ২৩তম ভারত-রাশিয়া বার্ষিক শীর্ষ সম্মেলনে যোগ দেবেন পুতিন। এর পাশাপাশি তিনি মোদির সঙ্গে দ্বিপাক্ষিক বৈঠকও করবেন। এর পাশপাশি দুই দেশের মধ্যে নতুন কোনও বাণজ্যচুক্তি হতে পারে বলেও মনে করছে ওয়াকিবহাল মহল।